જમ્મુઃ દક્ષિણ કાશ્મીરના શોપિયામાં આતંકિયોએ જમ્મુ કશ્મીર પોલીસના એક પોસ્ટ પર હુમલો કરીને હથિયારોની લૂંટ ચલાવી હોવાની ઘટના સામે આવી છે. સૂત્રો તરફથી મળતી માહિતી મુજબ ગઇ કાલે મોડી રાત્રે શોપિયાંના કોર્ટ કોમ્પલેક્સની બહાર સુરક્ષા માટે બનાવવામાં આવેલ એક પોસ્ટ પર અજ્ઞાત આતંકિયો દ્વારા હુમલો કરવામાં આવ્યો હતો. 5 રાઇફલની લૂંટ કરવામાં આવી હતી. સૂત્રો પ્રમાણે લૂંટવામાં આવેલ રાઇફલોમાં 4 ઇસંસા અને 1 એકે-47 રાઇફલ શામેલ છે. આ ઘટના બાદ સમગ્ર વિસ્તારની સુરક્ષા વ્યવસ્થા વધારી દેવામાં આવી છે. સાથે તપાસ પણ શરૂ કરી દેવામાં આવી છે.